ใช้เทคโนโลยีความจริงเสมือนบำบัดความกลัว
เทคโนโลยีความจริงเสมือนหรือเรียกว่าวีอาร์ (Virtual Reality–VR) ไม่ใช่ของใหม่ที่เพิ่งเกิดขึ้น ยุคแรกๆก็จะนิยมกันในแวดวงอุตสาหกรรมเกม นักวิจัยก็ได้มีการพัฒนาปรับปรุงประสิทธิภาพการทำงานของเครื่องวีอาร์มานานถึง 20 ปี ให้มีน้ำหนักเบาเมื่อต้องสวมใส่กับศีรษะและให้มีราคาย่อมเยา จนกระทั่งต่อมาเทคโนโลยีวีอาร์ก็เข้าสู่กระแสหลัก ขยับขยายไปใช้ในการบำบัดโรคกลัวหรือมีอาการกลัว เช่น กลัวความสูง กลัวการบิน กลัวการขับขี่ยานยนต์พาหนะ,ผู้เชี่ยวชาญเผยว่า โลกได้เข้าสู่ยุคของวีอาร์แล้ว โดยคาดการณ์ว่าเครื่องวีอาร์จะช่วยให้คนที่มีความอ่อนแอประสบความสำเร็จในการเยียวยารักษาตัวเองได้ที่บ้าน ซึ่งเมื่อเร็วๆนี้ ผู้เชี่ยวชาญด้านจิตวิทยาจากมหาวิทยาลัยออกซ์ฟอร์ด ที่ได้รับการสนับสนุนจากศูนย์บริการด้านสุขภาพแห่งชาติในอังกฤษ ได้พัฒนาโปรแกรมการรักษาด้วยวีอาร์ เวิลด์ (VR world) ให้เป็นผู้ช่วยบำบัดในแบบความจริงเสมือน ที่สร้างชีวิตชีวาให้กับผู้ที่ต้องการขจัดความกลัว ให้เกิดความกล้าที่จะก้าวข้ามไปให้ได้ โดยได้ทดลองบำบัดจริงให้กับบรรณารักษ์คนหนึ่งที่กลัวการขึ้นเครื่องบินให้กลับมาเผชิญกับการขึ้นเครื่องบินได้อีกครั้ง,ทั้งนี้ วีอาร์เป็นชุดหูฟังเชื่อมต่อกับแว่นตาสวมศีรษะสามารถมองไปรอบๆ โดยจะเห็นการจำลองสภาพแวดล้อมแบบ 3 มิติแบบโต้ตอบ เมื่อเงยหน้าขึ้นก็จะเห็นท้องฟ้า หากมองก้มลงจะเห็นมือและเท้าในมุมมองของความจริงเสมือน อุปกรณ์นี้น่าจะเหมาะกับผู้ที่ต้องการรักษาความกลัวแต่มีข้อจำกัดในการเดินทาง อันเนื่องจากความกลัวที่จะออกไปนั่นเอง.
เทคโนโลยีความจริงเสมือนหรือเรียกว่าวีอาร์ (Virtual Reality–VR) ไม่ใช่ของใหม่ที่เพิ่งเกิดขึ้น ยุคแรกๆก็จะนิยมกันในแวดวง 
เทคโนโลยีความจริงเสมือน,Virtual Reality,เกม,เครื่องวีอาร์,ชื่นชีวิต,การศึกษา